Gandia acull el IX Festival de Guitarra del Mestre Salvador García "Panxa Verda"
01 juliol 2016

## Gandia acull el IX Festival de Guitarra del Mestre Salvador García "Panxa Verda"01 juliol 2016Última actualització: 14 juliol 2025

![](../gestion/img/gandiaacogeelixfestivaldeguitarra.jpg)  
  

**· Les actuacions succeiran a la Casa de Cultura Marqués Gonzalez de Quirós i tindran lloc a les 20:00 hores. · El regidor anima a la ciutadania a acudir a l'acte on es podrà gaudir "dels magnífics intèrprets que tenim l'oportunitat de tindre al festival"**

El El regidor delegat de Cultura, Tradicions, Fira i Festes, Joan Muñoz Crespo, ha presentat avui, junt amb David López, el IX Festival de Guitarra del Mestre Salvador García "Panxa Verda".

López ha explicat en què consistirà l'esdeveniment que donarà inici aquesta nit i quins seran els actes dels quals es podrà gaudir durant aquesta novena edició del festival:

Avui 1 de juliol: Duo de Violí i Guitarra de la mà de Vicent Signes i el mateix David López.

Dimarts 5 de juliol: inici del curs.

Dimecres 6 de juliol: Carlos Piñana, guitarrista de flamenc.

Divendres 8 de juliol: Fabio Montomoli, guitarrista italià de guitarra clàssica.

Divendres 15 de juliol: Rubén Parejo, guitarrista.

Com a novetat, apunta López, aquest any el dissabte dia 9 a les 10 hores tindrà lloc el I Concurs de Joves Intèrprets, una iniciativa que està englobada dins del mateix festival i va destinada a estudiants d'entre 8 i 18 anys, repartits en tres categories.

Muñoz ha volgut destacar la participació de l'Ajuntament en el festival, ja que es tracta d'un esdeveniment consolidat a la ciutat.